Ajuntament de ... 

ORDENANÇA FISCAL NÚM. 29

TAXA PEL SUBMINISTRAMENT D’AIGUA

Article 1r.- Fonament i naturalesa

A l’empara del previst als articles 57 i 20.4.t) del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per distribució i subministrament d’aigua.

Article 2n.- Fet imposable

Constitueix el fet imposable de la taxa la prestació del servei de distribució i subministrament d’aigua, inclosos els drets de connexió de línies, col·locació i utilització de comptadors i instal·lacions anàlogues, quan els serveis o subministraments siguin prestats per l’Ajuntament, en els termes especificats en les tarifes contingudes a l’article 6 de la present Ordenança.

Article 3r.- Subjectes passius

1. Són subjectes passius de la taxa, en concepte de contribuents, les persones físiques i jurídiques, així com les entitats a què es refereix l’article 35.4 de la Llei general tributària que sol·licitin o resultin beneficiades o afectades, pels serveis de distribució i subministrament d’aigua, que constitueixen el fet imposable de la taxa.

2. Quan els subministraments o serveis regulats en aquesta Ordenança siguin sol·licitats o rebuts per ocupants d’habitatges i locals diferents dels propietaris del immobles, aquests propietaris tindran la condició de substituts del contribuent.

Els substituts del contribuent podran repercutir les quotes de la taxa sobre el beneficiaris.

3. Els obligats tributaris de les taxes de venciment periòdic que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans de la primera meritació de la taxa posterior a l’alta en el registre de contribuents.

Article 4t.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

2. A l’article 6.2 d’aquesta Ordenança es contenen tarifes reduïdes aplicables quan els subjectes passius acreditin escassa capacitat econòmica.

Article 6è.- Quota tributària

1. La quantia de la taxa es determinarà aplicant les tarifes següents:

	Tarifa primera. Subministrament d’aigua
	€

	Habitatges, per cada... m3 consumit
	

	Locals comercials, per cada... m3 consumit
	

	Fàbriques i tallers, per cada... m3 consumit
	


	Tarifa segona. Connexions i d’altres
	€

	...
	

	...
	

	...
	


2. Tarifes reduïdes

	
	€

	...
	

	...
	


Article 7è.- Meritació i període impositiu

1. La taxa s’acredita quan es realitza efectivament la prestació del servei.

2. Quan es sol·liciten els serveis referits en la tarifa segona de l’article anterior, s’exigirà el dipòsit previ de la taxa quan es formuli la sol·licitud.

Article 8è.- Règim de declaració i d’ingrés

1. La taxa per serveis detallats a la tarifa segona s’exigirà en règim d’autoliquidació. A aquests efectes, quan es sol·licita la prestació del servei es presentarà degudament complimentat l’imprès d’autoliquidació, i es farà l’ingrés corresponent.
2. La taxa per recepció del subministrament d’aigua es determinarà aplicant sobre els consums les quanties que es contenen en la tarifa primera. A aquests efectes, l'Administració practicarà una liquidació trimestral.
Article 9è.- Notificacions de les taxes

1. En supòsits d’exigibilitat de la taxa de subministrament d’aigua continuat, la primera liquidació es notificarà personalment al sol·licitant juntament amb l’alta en el registre de contribuents. La taxa dels successius trimestres es notificarà col·lectivament, mitjançant l’exposició pública del padró.

2. Els períodes de cobrament s’anunciaran mitjançant publicació en el Butlletí Oficial de la Província de Barcelona.

Article 10è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.
Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.

TEXT ALTERNATIU (Opcional, en el cas que s'estableixi una tarifa especial per a fuites d'aigua)
Article 6è.- Quota tributària

(...)

3. Tarifa per supòsit de fuites d’aigua

En els supòsits de fuites d’aigua, caldrà que siguin acreditades degudament com un fet fortuït no atribuïble a negligència de l’abonat per mitjà dels documents justificatius de la reparació o subsanació de la fuita expedits per l’instal·lador homologat i la causa de la fuita podrà ésser verificada pel responsable en la matèria de l’Ajuntament, si es considera necessari.

En el cas que l’Ajuntament reconegui la fuita, la rectificació de la factura de l’aigua implicada en el consum excepcional per motiu de fuita es realitzarà d’acord amb el següent:

1.- Des de l’entitat que presti el servei s’estimarà el consum habitual com el resultat de considerar el volum mitjà dels consums produïts en els darrers dos anys comptadors a partir de la data en el qual s’acredita la fuita.

2.- Per a aquest consum estimat com a consum habitual s’aplicaran les tarifes establertes en el present article vigents en el període de consum de la factura en el qual s’acredita la fuita.

3.- Per al volum d’excés resultant de la diferència entre el volum estimat i el real, s’aplicarà el tipus municipal per a casos de fuita que a continuació es detalla:

	
	€

	Tarifa per fuites - volum d’excés
	


Per a l’aplicació del Cànon de l’Aigua, caldrà que s’atengui a la regulació en vigor en relació a les fuites d’aigua de l’Agència Catalana de l’Aigua del Departament de Medi Ambient i Habitatge de la Generalitat de Catalunya.

TEXT ALTERNATIU (Opcional, en el cas que s'estableixi una tarifa mínima de consum)
Article 6è.- Quota tributària
1. La quantia de la taxa es determinarà aplicant les tarifes següents:
	Tarifa primera. Subministrament d’aigua
	€

	
	

	Habitatges, per cada... m3 consumit
	

	Locals comercials, per cada... m3 consumit
	

	Fàbriques i tallers, per cada... m3 consumit
	

	Tots els immobles: consum mínim de XX m3 trimestral
	


	Tarifa segona. Connexions i d’altres
	€

	...
	

	...
	

	...
	


